
  Sjakkspillets uutgrunnelige natur skjuler også et forførerisk element: En verden av brett og brikker man kunne avse et helt liv til å studere, skjønt aldri komme til bunns i – et vedvarende søk hvor løsningene skaper nye sett med problemer. Jo dypere en når i forståelsen av sjakkens nyanser, jo mer en gir avkall på av livets øvrige gleder, desto mer utvider materien seg. Og nettopp denne uforlignelige størrelsen gjør spillet særlig egnet til å fremkalle skikkelser. Dets besatte disippel har uopphørlig boret i det hvite og sorte, med det resultat at søket former sinnet. Noen ganger i den grad at ingenting står uberørt tilbake: intuisjon, fantasi, minnet, drømmer. Med andre ord en lidenskap som ikke uten videre lar seg forene med det å leve.


  Da jeg utgav novellen «Victor Tukmakovs siste vinter» i novellesamlingen med samme navn (2010), stod den tematisk alene i sitt univers. Allerede den gang ante det meg at teksten kunne være del av en større helhet – et litterært sjakkprosjekt med en indre sammenheng, en syklisk enhet – og at den dermed, på sett og vis, ble stående ukommentert blant novellene som omgav den. Sjakkspilleren er kan hende ensom, men også avhengig av en levende sjakkverden – etliv fylt av faglige oppdagelser og nye retninger hvor de ulike aktører øver innflytelse på hverandre. En dialog ført i et helt eget språk. Jegønsket å fullende prosjektet ved å la stemmer jeg savnet komme til orde.


  Opphavlig var sjakk ment som krigsstrategisk lek til adspredelse for en dekadent konge, århundrer senere har det egenrådig vokst ut av disse tiltenkte rammer. Man kan med en viss berettigelse se spillet som etuttrykk for vesentlige aspekter ved vår tilværelse: kampen, vitenskapen og kunsten. Eller skulle man snarere si mennesket, naturen og stillheten –det er ialle fall i denne retning disse sjakkspillende skjebner har ledet meg. Dette spillenes konge er sågar blitt omtalt som et sinnbilde på livet.


  Oslo, september 2016


  Eivind Riise Hauge


  Ligger det forresten ikke enundervurdering iselve det åkalle sjakk etspill? Er det ikke like meget vitenskap, kunst –eller noe som svever mellom disse kategoriene som Muhammeds kiste mellom himmel og jord? Sjakk forbinder på enenestående måte alle parvise motsetninger: Den er eldgammel og likevel evig ny, mekanisk isin oppbygning, men likevel bare mulig ved fantasiens hjelp, begrenset innenfor etgeometrisk rom og samtidig ubegrenset isine kombinasjonsmuligheter, istadig utvikling men likevel steril, entenkning som ikke fører til erkjennelser, enmatematikk som ikke kommer til noen slutninger, enkunst som ingen kunstverk avler, enarkitektur uten substans, og likevel har den varigere liv enn alle bøker og verker […]


  Stefan Zweig, Sjakknovelle

